**Заявка за участие**

С настоящата заявка изявявам своето желание представляваната от мен компания да участва в проекта „Гордея се с труда на моите родители 2020”, с водеща организация Българската мрежа на Глобалния договор на ООН.

**Данни за компанията-участник**:

|  |  |
| --- | --- |
| Официално име на компанията/ организацията на български и английски език, така както искате да се изписва в информационната кампания: |  |
| Градове/предприятия, в който ще се реализира „Гордея се с труда на моите родители”: |  |
| Ще участвате ли в Базара на професиите? | **⬜** Да **⬜** Все още обмислям **⬜** Не |
| Контакти на лицето, отговарящо за програмата: Електронна поща/Телефон: |  |
| Данни за фактура (ЕИК, Булстат, МОЛ):Такси за участие в „Гордея се с труда на моите родители“ и Базар на професиите: 700 лв. - за компании членове1000 лв. - за компании извън членската листа на Мрежата500 лв. – за участие само в Базар на професиите.Таксата може да бъде заплатена срещу фактура, споразумение за присъединяване или договор за дарение спрямо корпоративните изисквания. |  |
| Бележки: |  |
| Имате ли интерес да участвате в работна среща за представяне на проекта и виртуалната му адаптация в средата на м. октомври? | **⬜** Да **⬜** Не |
|  |  |

С присъединяването си към проекта, долуподписаният ……………………………………..……………………………………………………………………………..….,
в качеството си на отговарящ за …………….…………………………………………………………, компания-участник по проект „Гордея се с труда на моите родители 2020”, декларирам, че съм запознат и приемам Общите условия и визуализационното ръководство.

....................................

Подпис

За повече информация:

Димитър Белчев (тел. 0884 732 270);

Даринка Георгиева (тел. 0882 173 188);

Българска мрежа на Глобалния договор на ООН

e-mail: secretariat@unglobalcompact.bg

[www.unglobalcompact.bg](http://www.unglobalcompact.bg)

[www.unglobalcompact.org](http://www.unglobalcompact.org)

**ОБЩИ УСЛОВИЯ**

**Чл.1**. Настоящите общи условия определят реда за включване на участници в дейностите на **проект „Гордея се с труда на моите родители”** (наричан за краткост ПРОЕКТА). ПРОЕКТЪТ се изпълнява от сдружение „Българска мрежа на Глобалния договор на ООН” като водеща организация, с техническата подкрепа на Фондация „BCause – в помощ на благотворителността ”.

**Чл.2.** Участници в ПРОЕКТА са компаниите, попълнили и изпратили в срок документи за присъединяване и заплатили такса участие.

**Чл.3.** Участниците в ПРОЕКТА се определят след решение на Националния съвет на БМГД на ООН и тяхно съгласие за изпълнение на проектните дейности.

**Чл.4**. Водещата организация има ангажимент да:

1. Предостави методическа, техническа и координационна помощ при изпълнение на ПРОЕКТА.
2. Осигури Насоки за изпълнение и Ръководство за визуализация на ПРОЕКТА.
3. Да предостави и информира участващите компании за резултатите от ПРОЕКТА.
4. Да популяризира концепцията и посланията на ПРОЕКТА, упоменавайки дейностите и наименованията на компаниите участници.
5. Да предостави на участниците в ПРОЕКТА текст – описание на инициативата (“boilerplate”), участниците и списък на медийните партньори и логата им.

**Чл.5.** Участниците в ПРОЕКТА имат ангажимент да:

1. Организират Ден на отворените врати за децата на своите служители в седмицата на будителите (на 30.10.2020 г. или близка дата) по специална методология, описана в детайли в Насоките за изпълнение и Ръководството за визуализация. Денят на отворените врати може да е присъствен или виртуален съгласно епидемичната обстановка и указанията на институциите;
2. Популяризират концепцията, посланията и дейностите на проекта при спазване на правилата за визуализация, цитиране на водещата организация и споменаване на медийните партньори;
3. Да използват описанието на инициативата (“boilerplate”), да споменават „Гордея се с труда на моите родители”, Базара на професиите и организатора й БМГД при съобщения, интервюта, прес-конференции и други инициативи, свързани с ПРОЕКТА;
4. Да споменат медийните партньори във възможно най-голям брой от материалите, които използват за популяризиране на ПРОЕКТА (например: плакати, анонси на интернет страницата, покани, вътрешни бюлетини, банери и др.)
5. Да изпратят обобщена информация и снимки за реализирането и популяризирането на ПРОЕКТА и споменаването на медийните партньори.

**Чл.6.(1)** Лични данни на участници в ПРОЕКТА, включително деца, се събират единствено с тяхно изрично писмено съгласие или това на техния родител/настойник и имат за цел да гарантират безпрепятственото и безопасно провеждане на предвидените събития: Деня на отворените врати и Базар на професиите. Личните данни включват информация относно имената, възрастта, имената на родителя/настойника (при необходимост), неговото работно място/учебно заведение и важна здравословна информация, вкл. алергии и хранителен режим, при осигуряване на хранене.

**(2)** Отговорност за събирането и съхраняването на личните данни на участниците в Деня на отворените врати носят компаниите-участници. Отговорност за събирането и съхраняването на личните данни на участниците в Базара на професиите носи БМГД на ООН. След приключване на изданието за съответната година Водещата организация и компаниите-участници имат ангажимент за изтрият съответните лични данни.

**Чл.7**. Участниците в дейностите на ПРОЕКТА се ангажират да споделят опита и знанията, придобити в следствие на участието в проекта в организациите си, вкл. и приноса на БМГД на ООН за осъществяване на проектните дейности.

**Чл.8.** Участниците се ангажират да спазват доброто име и репутация на водещата организация и останалите компании-лидери.

**За “Гордея се с труда на моите родители” и Базар на професиите**

**“Гордея се с труда на моите родители”** е инициатива на Българската мрежа на Глобалния договор на ООН, която цели да покаже на децата, че трудът е потребност и ценност, че всеки човек е необходим и полезен на обществото, независимо каква професия упражнява. Тя създава съпричастност с ценностите на труда и напредването в живота благодарение на лични качества, способности и натрупани знания; и дава възможност на компаниите по недвусмислен начин да покаже на служителите и работниците си, че оценява техния принос пред най-важната аудитория за тях - децата им.

**Базар на професиите** е инициатива, която има силата да промени живота на децата и младите хора в България. Той е най-голямото публично изложение за представяне на професии пред ученици от компании и професионалисти. Базарът на професиите е продължение на “Гордея се с труда на моите родители”, предизвикан от интереса на обществото и е израз на обществено полезната и визионерска роля на бизнеса.

От своето начало преди осем години над 7000 деца са опознали работното място на своите родители и вече знаят колко ценни са трудът и различните професии, а над 8000 са се запознали с разнообразието от професии на Базара.

През 2020 г. “Гордея се с труда на моите родители” ще се проведе на **30 октомври** в два варианта, виртуален и присъствен, в зависимост от вътрешното решение на провеждащата го компания. Базар на професиите ще се проведе на **27 и 28 ноември** в София Тех Парк, отново в хибриден вариант. Провеждането му наживо ще зависи от епидемичната обстановка в страната. Двете инициативи са отворени както за членове на Мрежата, така и за външни компании, университети и организации.